Sufyon Abdullaev. Sufyon Minkailovich Abdullaev, shuningdek, "Abu-Sufyon" (1956 -yil, 8-noyabr, Qozog'iston SSR - 2011-yil, 28-mart , Ingushetiya, Rossiya) - chechen dala qo'mondoni, ChIR Qurolli Kuchlari brigada generali . "Islom batalyoni" qo'mondoni o'rinbosari (1994 - 1996). 2007-2011-yillarda u Kavkaz amirligi amiri Doku Umarovning 1-noibi, uning eng yaqin safdoshi, Kavkaz amirligi harbiy amiri edi. Chechinston Ichkeriya Respublikasi (ChIR) 8-vitse-prezidenti (2007, mart-oktyabr), ChIR moliya vaziri bo`lgan. Tarjimayi hol. Uning millati chechen. U Sadaxaro qabilasiga mansub bo`lib asli Chechenistonning Xattuni qishlogʻidan . Qozogʻiston SSRda tugʻilgan . Deportatsiya qilinganlarga qo‘yilgan cheklovlar olib tashlanganidan so‘ng u ota-onasi bilan Chechenistonga qaytdi. O‘rta maktabni, so`ngra pedagogika kollejini tamomlagan. U Chechen-Ingush davlat universitetiga o'qishga kirdi, shundan so'ng Vedeno tumanidagi maktablarda jismoniy tarbiya o'qituvchisi bo'lib ishladi. U chechen va dogʻiston ulamolaridan tahsil olgan. Diniy saboq beriladigan maktablarda (madrasa) bolalarga islom dinidan dars bergan. Erkin kurash bo'yicha sport ustaligiga nomzodlardan biri bo`lgan. 1980-yillar oxirida SSSRda “Islom uygʻonishi ” partiyasi tashkilotchilaridan biri bo`lgan . 1991-yildan boshlab Chechenistondagi siyosiy voqealarda faol ishtirok etadi. 1994-yilgacha Grozniydagi Ar-Risol Islom markaziga rahbarlik qilgan . 1994-1996-yillar davomida Islom batalyoni qo‘mondoni o‘rinbosari sifatida Rossiya harbiy qismlariga qarshi jangovar harakatlarda faol ishtirok etgan. 1996-yilning avgust oyida u Grozniyga hujumda qatnashgan. U FSB, 6-bo'lim, Hukumat uyi, "Dinamo" stadioni va boshqa binolarga hujumlar paytida poytaxt markazidagi alohida hujum guruhlariga qo'mondonlik qilgan. Birinchi Chechen urushidan keyin u Prezident Masxadov tomonidan ShDXV (Shariat Davlat xavfsizligi vazirligi) vazirning kadrlar bo`yicha tarbiyaviy ishlar o`rinbosari qilib tayinlangan. 1999-yil, 1-sentyabrda qurolli to'dalarni yo'q qilish bo'yicha harbiy operatsiyaning yangi bosqichi boshlanishi bilan u rus qo'shinlariga qarshi jangovar harakatlarda faol ishtirok etadi. Boshida Jundulloh (Alloh qo`shinlari) Islom brigadasi qo'mondoni o'rinbosari, so'ngra qo'mondoni bo`ladi (2001-yilning kuzidan ). (Keyinchalik brigada ChIR Qurolli Kuchlarining Sharqiy fronti kirib, asosan, Vedeno va Shali tumanlari hududlarida harakatlandi. )